Document ID: /roh_data/filtered/fineweb-2-filterrobots_roh.jsonl.gz/68896

Il Museum dal stgazi da la catedrala Cuira è nominà per il premi dal «museum europeic da l’onn 2022». Il museum ch’ha avert avant in onn e mez sias portas mussa l’istorgia da la cultura da baselgia da bunamain 1600 onns. Tenor communicaziun saja quel da muntada naziunala.
Museum europeic da l’onn
Il pli renumà premi per museums da l'Europa datti dapi passa 40 onns. Il European Museum Forum surdat il premi sco er auters premis a museums novs u er a museums ch'èn vegnids renovads u inscenads substanzialmain da nov ils ultims trais onns.
Tgi che daventa la finala per propi «museum europeic da l’onn» vegn lura enconuschent il matg.
Ord l'archiv
In'investa en ils stgazis dal museum dattan ils Cuntrasts da la stad 2020.